Source: https://www.somatioeeda.gr/%CF%84%CE%BF-%CE%B5%CF%80%CE%AF%CE%B4%CE%BF%CE%BC%CE%B1-%CE%BF%CE%B1%CE%B5%CE%B4-%CF%83%CE%B5-%CF%80%CF%85%CF%81%CF%8C%CF%80%CE%BB%CE%B7%CE%BA%CF%84%CE%BF%CF%85%CF%82/
Timestamp: 2018-10-15 10:25:05+00:00
Document Index: 625888

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Το επίδομα ΟΑΕΔ σε πυρόπληκτους – Σωματείο Καθαριότητας Δήμου Αθηναίων Ε.Ε.Δ.Α.
Είστε σε Αρχική Οικονομία Το επίδομα ΟΑΕΔ σε πυρόπληκτους
Αυγ 12, 2018 56 views 0
Αμεσα και συγκεκριμένα χθες ο Οργανισμός Απασχόλησης Εργατικού Δυναμικού (ΟΑΕΔ) κατέβαλε το επίδομα ανεργίας και το εφάπαξ ποσό των 45 ημερήσιων επιδομάτων ανεργίας (648,00 ευρώ) σε εργαζόμενους των οποίων ανεστάλη η εργασία μετά την καταστροφή -εξαιτίας των πυρκαγιών- της επιχείρησης στην οποία εργάζονταν.
Πρόκειται για τους πρώτους που υπέβαλαν αίτηση και ολοκληρώθηκε τάχιστα η διαδικασία ταυτοποίησης.
Η διοίκηση του ΟΑΕΔ υλοποιώντας τη δέσμευση της κυβέρνησης και του υπουργείου Εργασίας, Κοινωνικής Ασφάλισης και Κοινωνικής Αλληλεγγύης για άμεση στήριξη των πληγέντων από τις πυρκαγιές της 23ης Ιουλίου στην Αττική, προχωρά τάχιστα τις σχετικές διαδικασίες ανακούφισης των πυροπλήκτων.
Υπό αυτό το πρίσμα, αναμένεται την Τρίτη 14 Αυγούστου 2018 να συνεχιστεί η διαδικασία καταβολής σε εργαζόμενους οι οποίοι έχουν υποβάλει αίτηση και των οποίων τα στοιχεία ταυτοποιούνται.
▪ Για τη λήψη του επιδόματος ανεργίας χρειάζεται η υποβολή αίτησης στα ΚΠΑ2 του ΟΑΕΔ του τόπου κατοικίας ή του τόπου εργασίας των ασφαλισμένων.
▪ Για τη λήψη του εφάπαξ ποσού των 45 ημερήσιων επιδομάτων ανεργίας χρειάζεται η υποβολή αίτησης στα ΚΠΑ2 του ΟΑΕΔ του τόπου εργασίας των δικαιούχων.
● Τα υποκαταστήματα του ΟΑΕΔ σε πληγείσες ή όμορες περιοχές:
Για την καλύτερη δυνατή εξυπηρέτησή τους οι πυρόπληκτοι μπορούν να τηλεφωνούν για θέματα ΟΑΕΔ στον αριθμό 11320 (08.00-15.00).